Gibs: Objavljivanje dokumenata neodgovorno
Posle objavljivanja američkih poverljivih vojnih dokumenata, javnost se suočila sa tmurnom realnošću rata u Avganistanu
Obuhvatajući poslednjih 6 godina rata u Avganistanu, dokumenti na oko 90 hiljada stranica objavljeni su na vebsajtu "Vikiliks“, koji sebe naziva "uzbunjivačem“. U dokumentima se nalaze zaprepašćujući podaci - od onih o neprijateljskim napadima do navodnih tajnih sporazuma izmedju pakistanske obaveštajne službe i avganistanskih pobunjenika. kaže novinar Erik Šmit, koji je bio u ekipi koja je proveravala dokumenta pre objavljivanja u dnevnom listu "Njujork tajms“. Jedan analitičar je procurela dokumenta opisao kao “izveštaje sa terena” – sirove, dnevne, neproverene procene prikupljene od vojnika i komandanata koji su stacionirani u Avganistanu. Osnivač vebsajta “Vikiliks”, Džulijan Asanž branio se rekavši da neki od dokumenata pružaju dokaze o mogućim ratnim zločinima. navodi Asanž. Iz Bele kuće nisu dovodili u pitanje verodostojnost informacija, ali je predstavnik za medije Obamine administracije, Robert Gibs osudio objavljivanje dokumenata kao “neodgovorno” rekavši da je time ugrožena bezbednost koalicionih trupa. izjavio je Gibs. Avganistanski predsednik, Hamid Karzai je bio “šokiran” vešću o objavljivanju tajnih američkih dokumenata, medjutim njegov portparol, Vahid Omer kaže da spisi nisu otkrili ništa novo. saopštio je Omer. Nasilje u Avganistanu je na najvišem nivou od početka rata s obzirom da su hiljade dodatnih američkih vojnika angažovane u operaciji isterivanja pobunjenika iz tradicionalnih uporišta na jugu zemlje. Brejn Katulis iz Centra za američki razvoj kaže da su dokumenta “procurila” u nezgodnom momentu. zapitao se Katulis. Predstavnici pakistanske vlade odbacuju optužbe da saradjuju sa avganistanskim pobunjenicima tvrdeći da vojni dokumenti ne opisuju “trenutnu realnost”. Do jednog od najvećih neovlašćenih objavljivanja tajnih vojnih dokumenata u američkoj istoriji dolazi u momentu kada je američka javnost sve više razočarana realnim podacima o ljudskim i novčanim gubicima devetogodišnjeg rata u Avganistanu.